smcproject/ml-wiki-sentences huggingface dataset:
അത്തി ശീമയത്തി വലിയ അത്തി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അത്താതുർക്ക് അണക്കെട്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Atat%C3%BCrk_Dam
തുർക്കിയിലെ യൂഫ്രട്ടിസ് നദിക്കു കുറുകേയുള്ള ഒരു അണക്കെട്ടാണ് അത്താതുർക്ക് അണക്കെട്ട് .
വൈദ്യുത നിർമ്മാണവും ജലസേചനവും ലക്ഷ്യമിട്ട് 1983ൽ നിർമ്മാണമാരംഭിച്ചു.
1990ൽ പൂർത്തിയാക്കുകയും ചെയ്തു.
ക്രബാബ എന്നായിരുന്നു ആദ്യ പേര്.
തുർക്കി സ്ഥാപകനായ മുസ്തഫ കമാലിനോടുള്ള ആദരവിൽ പിന്നീട് പേര് മാറ്റുകയായിരുന്നു.
അണക്കെട്ടിന്റെ ഉയരം 168 മീറ്ററാണ്.
ഒരു കിലോമീറ്ററിലേറെ നീളവും.
അയ്യായിരം കോടിയിലധികം ചിലവിട്ട് നിർമ്മിച്ച് ഈ അണക്കെട്ടിൽ നിന്ന് 2400 മെഗാവാട്ട് വൈദ്യുതി ഉത്പാദിപ്പിക്കുന്നു.
അത്താലസ് ഇംഗ്ലീഷ് വിലാസം https://ml.wikipedia.org/wiki/Attalus
പ്രാചീന പെർഗമം ( ഏഷ്യാമൈനര് ‍) ഭരിച്ച അത്താലിദ് വംശത്തിലെ മൂന്നു രാജാക്കന്മാരാണ് അത്താലസ് .
അത്താലസ് I
(ബി.സി. 269-197) അത്താലസ് I
ഇദ്ദേഹത്തിന്റെ പൂർണമായ പേര് അത്താലസ് സോട്ടർ എന്നായിരുന്നു.
യൂമെനസ് I-നെ തുടർന്ന് ബി.സി. 235-ലാണ് അത്താലസ് രാജാവായതെന്നു കരുതപ്പെടുന്നു.
ഒരു യുദ്ധത്തിൽ ഗലേഷ്യന്മാരെ തോല്പിച്ച് ഇദ്ദേഹം തന്റെ രാജപദവി ഉറപ്പിക്കുകയും അന്റിയോക്കസ് ഹൈറാക്ളിസിനെ (ബി.സി. 263-226) തോല്പിച്ച് ഏഷ്യാമൈനറിലെ സെല്യൂസിദ് പ്രദേശങ്ങൾ മുഴുവൻ പെർഗമം സാമ്രാജ്യത്തോട് ചേർക്കുകയും ചെയ്തു.
തുടർന്ന് ഇദ്ദേഹം മാസിഡോൺകാർ, റോമക്കാർ , ഈറ്റോലിയൻമാർ, അക്കീയർ എന്നിവരോടു യുദ്ധം ചെയ്തു.
ബി.സി. 197-ൽ അത്താലസ് അന്തരിച്ചു.
ഇദ്ദേഹത്തിന്റെ ഭരണകാലത്ത് പെർഗമം ഗ്രീക് സംസ്കാരത്തിന്റെ കേന്ദ്രമായിരുന്നു.
സാഹിത്യം , പ്രതിമാനിർമ്മാണം, ഗ്രന്ഥരചന, സ്റ്റോയിക് അക്കാദമി പ്രവർത്തനങ്ങൾ എന്നിവയെ ഇദ്ദേഹം പ്രോത്സാഹിപ്പിച്ചിരുന്നു.
അത്താലസ് II
(ബി.സി. 220-138) അത്താലസ് II
അത്താലസ് ഹിലാഡെൽഫസ് എന്ന പേരിലാണറിയപ്പെടുന്നത്.
ബി.സി. 220-ൽ ജനിച്ചു.
ഗ്രീക് (171), ഗലേഷ്യൻ (189) ആക്രമണങ്ങളിൽ ഇദ്ദേഹം അത്താലിദ് സേനകളെ നയിച്ചിട്ടുണ്ട്.
യൂമെനസ് II-ആമന്റെ സഹോദരനായ ഇദ്ദേഹം കുറച്ചുകാലം റോമിൽ, പെർഗമം പ്രതിപുരുഷനായിരുന്നു.
ബി.സി. 159-ൽ പെർഗമത്തിലെ രാജാവായി.
ഇദ്ദേഹം റോമുമായി വളരെ സൌഹാർദത്തിൽ കഴിഞ്ഞു.
കിഴക്കൻ രാജ്യങ്ങളുമായി നടന്ന യുദ്ധത്തിൽ ബിത്തീനിയയിലെ പ്രഷ്യസ് II ഇദ്ദേഹത്തിന്റെ തലസ്ഥാനം വളഞ്ഞു.
ഈ ദുർഘടസന്ധിയിൽ റോമിന്റെ സഹായംമൂലമാണ് അത്താലസ് II രക്ഷപ്പെട്ടത്.
ഗ്രീക് സംസ്കാരകേന്ദ്രമെന്ന പാരമ്പര്യം പെർഗമം, അത്താലസ് II-ആമന്റെ കാലത്തും നിലനിർത്തി.
ബി.സി. 138-ൽ ഇദ്ദേഹം അന്തരിച്ചു.
അത്താലസ് III
(ഭരണകാലം ബി.സി. 138-133)
അത്താലസ് II-ആമനെ തുടർന്ന് അത്താലസ് ഫിലോമെറ്റർ ബി.സി. 138-ൽ പെർഗമം രാജാവായി.
ഇദ്ദേഹം ഒരു ഏകാധിപതിയായിരുന്നു.
പൂന്തോട്ടനിർമ്മാണത്തിലും പ്രതിമാനിർമ്മാണത്തിലും ഇദ്ദേഹം താത്പര്യം കാണിച്ചു.
ഇദ്ദേഹത്തിന്റെ മരണപത്രത്തിന് ചരിത്രപ്രാധാന്യമുണ്ട്.
ഈ വില്പത്രപ്രകാരം തന്റെ നിര്യാണാനന്തരം പെർഗമം, റോമിന്റേതായിരിക്കുമെന്ന് ഇദ്ദേഹം വ്യവസ്ഥ ചെയ്തു.
ബി.സി. 133-ൽ അത്താലസ് അന്തരിച്ചപ്പോൾ റോമാക്കാർ പെർഗമം പിടിച്ചെടുത്തു.
ഇതിനെതിരായി അരിസ്റ്റോണിക്കസ് അവകാശം പുറപ്പെടുവിച്ചെങ്കിലും, റോമാക്കാർ അദ്ദേഹത്തെ തോല്പിച്ചു.
ഇതോടെ പെർഗമത്തിന്റെ സ്വാതന്ത്ര്യം അവസാനിച്ചു.
പെർഗമം ആധുനികകാലത്ത് ബെർഗമം എന്ന പേരിലാണറിയപ്പെടുന്നത്.
തുർക്കിയിലാണ് ഈ സ്ഥലം സ്ഥിതിചെയ്യുന്നത്.
പുറംകണ്ണികൾ അത്താലസ് I Archived 2016-03-10 at the Wayback Machine .
അത്താലസ് II അത്താലസ് III കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അത്താലസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അത്തിവരദർ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ദക്ഷിണേന്ത്യയിലെ പ്രധാന വിഷ്ണു ക്ഷേത്രങ്ങളിലൊന്നായ കാഞ്ചീപുരത്തെ വരദരാജ പെരുമാൾ ക്ഷേത്രത്തിൽ ആരാധിച്ചു പോരുന്ന അത്തിമരത്തിൽ പണിതീർത്ത വിഗ്രഹമാണ്‌ അത്തിവരദർ .
വരദർ എന്നാൽ വരം നൽകുന്ന അഥവാ അനുഗ്രഹം ചൊരിയുന്ന ദേവൻ എന്നാണ് അർഥം.
തമിഴ്നാട്ടിലെ കാഞ്ചീപുരം പട്ടണത്തിൽ നിന്നു ഏകദേശം നാലു കിലോമീറ്റർ അകലെയാണ്‌ ഈ ക്ഷേത്രം സ്ഥിതിചെയ്യുന്നത്.
ഒരു മനുഷ്യജന്മത്തിൽ ഏറിയാൽ രണ്ടു തവണ മാത്രമേ ആളുകൾക്ക് അത്തിവരദരെ ദർശിക്കാനുള്ള സൗഭാഗ്യം ലഭിക്കുകയുള്ളു.
2019 ജൂലായ് ഒന്നിനാണ് അവസാനമായി ക്ഷേത്രക്കുളമായ അനന്തസരസ് പുഷ്കരണി തീർത്ഥത്തിൽ നിന്ന് വിഗ്രഹം ഉയർത്തിയത്.
നാല്പത്തെട്ടു ദിവസത്തെ ദർശനത്തിനു ശേഷം വെള്ളി കവചത്തിൽ പൊതിഞ്ഞു 2019 ഓഗസ്റ്റ് 17 നു ക്ഷേത്രക്കുളത്തിൽ തിരിച്ചു നിക്ഷേപിച്ചു.
ഇനി ദർശനം സാധ്യമാകുന്നത് 2059ൽ മാത്രമാണ്.
ഇതിനു മുൻപ് 1979 ലായിരുന്നു അത്തിവരദരുടെ വിഗ്രഹം പുറത്തെടുത്തത്.
ആദ്യനാളുകളിൽ ശയനരൂപത്തിലും പിന്നീട് നിൽക്കുന്ന രൂപത്തിലുമുള്ള അത്തിവരദരെ ദർശിക്കാൻ സാധിക്കും.
അത്തിവരദരുടെ നാൽപതു വർഷത്തിലൊരിക്കൽ നടക്കുന്ന ദർശനോത്സവത്തിനു പിറകിൽ ഒരു ഐതിഹ്യമുണ്ട്.
ഈ കഥ നടക്കുന്നത് സത്യയുഗത്തിലാണ്.
വിശ്വനിർമ്മാണത്തിന് ശേഷം ഒരുവേള ബ്രഹ്മാവിന് , തൻറെ എല്ലാ നിർമ്മിതിക്കും കടപ്പെട്ടവനായ ഭഗവാൻ വിഷ്ണുവിനെ ദർശിക്കുവാൻ അതിയായ ആഗ്രഹമുണ്ടായി.
അതിനു വേണ്ടി അദ്ദേഹം പലവുരു പ്രാർഥിക്കുകയും വ്രതമനുഷ്ഠിക്കുകയും ചെയ്തെങ്കിലും ഫലമുണ്ടായില്ല.
പിന്നീട് അദ്ദേഹം ഒരു അശരീതി കേൾക്കാൻ ഇടയാവുകയും അതുപ്രകാരം, ബ്രഹ്മാവ്‌ ആയിരം അശ്വമേധയാഗം നടത്തുകയോ അല്ലെങ്കിൽ ആയിരം അശ്വമേധയാഗത്തിനു പകരമായി ഭാരതത്തിലെ “സത്യവ്രതസ്ഥലം” എന്നറിയപ്പെട്ടിരുന്ന, തമിഴ്നാട്ടിലെ കാഞ്ചീപുരത്ത്, ഒരു അശ്വമേധയാഗം നടത്തുകയോ ചെയ്‌താൽ ഭഗവാനെ ദർശിക്കാം എന്ന് അറിയുകയുണ്ടായി.
ഇതുപ്രകാരം ബ്രഹ്മാവ്‌ ദേവശിൽപ്പിയായ വിശ്വകർമ്മാവിനെ വിളിപ്പിക്കുകയും, തൻറെ യാഗത്തിനായി കാഞ്ചീപുരത്ത് ആവശ്യമായ ക്രമീകരണങ്ങൾ ചെയ്തുതരാൻ ആവശ്യപ്പെടുകയും ചെയ്തു.
ഇതുപ്രകാരം വിശ്വകർമ്മാവ്‌ ദേവന്മാരേപോലും അതിശയപ്പെടുത്തുന്നരീതിയിൽ കാഞ്ചീപുരത്ത് ഒരു മനോഹരമായ നഗരം തന്നെ പണി യുകയും, ബ്രഹ്മാവ്‌ അവിടെ അശ്വമേധയാഗം ആരംഭിക്കുകയും ചെയ്തു.
പൊതുവെ യാഗം നടത്തുന്നയാളുടെ കൂടെ അദ്ദേഹത്തിൻറെ പത്നിയെയും യാഗവുമായി ബന്ധപ്പെട്ട ചടങ്ങുകളിൽ പങ്കുചേർക്കാറുണ്ട്.
എന്നാൽ ബ്രഹ്മാവ്‌ തൻറെ പത്നിയായ സരസ്വതിദേവിയെ അറിയിക്കാതെയാണ് കാഞ്ചീപുരത്തെ അശ്വമേധയാഗം ആരംഭിച്ചത്.
ഇതറിയുവാനിടയായ സരസ്വതിദേവി ബ്രഹ്മാവിനോട് കോപപ്പെടുകയും, ഏതു വിധേനയും അദ്ദേഹം നടത്തുന്ന യാഗം തടസ്സപ്പെടുത്തണമെന്നു ആലോചിക്കുകയും ചെയ്തു.
അതിനായി ഒരു നദിയുടെ രൂപമെടുത്ത സരസ്വതിദേവി (അന്ന് വേഗവതി നദി എന്നും ഇപ്പോൾ പാലാർ എന്നും അറിയപ്പെടുന്നു) അശ്വമേധംനടക്കുന്ന അത്തിവനത്തിലെ (അക്കാലത്ത് കാഞ്ചീപുരത്ത് അത്തിമരങ്ങൾ സമൃദ്ധമായിരുന്നതിനാൽ ഈ പേര് കിട്ടി) യോഗശാല ലക്ഷ്യമാക്കി തിരിച്ചു.
ഇതറിഞ്ഞ ബ്രഹ്മാവ്‌ ഭഗവാൻ വിഷ്ണുവിന് തന്നെ സമർപ്പിക്കുന്നതായും തന്നെ ഈ വിഷമസന്ധിയിൽ നിന്ന് രക്ഷിക്കുവാൻ അപേക്ഷിക്കുകയും ചെയ്തു.
അപേക്ഷ സ്വീകരിച്ച വിഷ്ണു ഭഗവാൻ, നദിയായി ഒഴുകിവരുന്ന സരസ്വതിദേവിയുടെ മാർഗ്ഗമധ്യേ ശയിക്കുകയും ദേവിയുടെ വഴി തടസ്സപ്പെടുത്തുകയും ചെയ്തു.
ഭഗവാനെ മറികടക്കാനാകില്ലെന്നു മനസ്സിലാക്കിയ സരസ്വതിദേവി ബ്രഹ്മദേവനോട് അനുരഞ്ജനപ്പെടുകയും ഭൂമിക്കടിയിലേക്ക് പിൻവാങ്ങുകയും ചെയ്തു.
യാഗവേദിയിൽ സന്നിഹിതനായിരുന്ന വിശ്വകർമ്മാവ് ഇത് അറിയുകയും അവിടെ സുലഭമായി ലഭിക്കുന്ന അത്തിമരത്താൽ ഭഗവാൻ വിഷ്ണുവിൻറെ രൂപമായ 'വരദർ' നിർമ്മിക്കുകയും ബ്രഹ്മാവിൻറെ ആജ്ഞപ്രകാരം ഇത് യാഗശാലയിൽ പ്രതിഷ്ഠയായി സ്ഥാപിക്കുകയും ചെയ്തു.
തടസ്സങ്ങൾ നീങ്ങി യാഗം പൂർത്തീകരിച്ച ബ്രഹ്മാവിനുമുൻപിൽ വരദർ തൻറെ പത്നിമാരായ ശ്രീദേവി, ഭൂമിദേവി മാരോടൊപ്പം പ്രത്യക്ഷപ്പെതുകയും ദർശനം നൽകുകയും ചെയ്തു.
എന്നാൽ അവിടെ പ്രതിഷ്ഠിച്ച അത്തിവരദരുടെ വിഗ്രഹം യാഗാഗ്നിയുടെ കഠിനമായ ചൂടേറ്റ് കറുത്തു പോവുകയും വിഗ്രഹത്തിൽ നിന്ന് വിയർപ്പ് പൊടിയാൻ തുടങ്ങുകയും ചെയ്തു.
യാഗശേഷം ഒരുപാട് അഭിഷേകങ്ങൾ നടത്തിയിട്ടും വിഗ്രഹത്തിൻറെ ചൂട് ശമിച്ചില്ല.
ശേഷം അവിടെ ഒരശരീരി മുഴങ്ങുകയും അതുപ്രകാരം വിഗ്രഹം യാഗശാലക്കടുത്തുള്ള കുളത്തിൽ താഴ്ത്തിവെക്കാൻ അറിയിക്കുകയും ഉണ്ടായി.
കൂടാതെ നാൽപതു വർഷത്തിലൊരിക്കൽ വിഗ്രഹം പുറത്തെടുത്ത് നാൽപ്പത്തിയെട്ടു ദിവസം പൂജിക്കുവാനും ശേഷം കുളത്തിൽത്തന്നെ തിരിച്ചു വെക്കാനും ഭഗവാൻ വിഷ്ണു ബ്രഹ്മാവിനെ അറിയിച്ചു എന്നാണു വിശ്വാസം.
നമ്മുടെ സംസ്കാരത്തിലും പാരമ്പര്യത്തിലും വിശ്വസിക്കാതവർക്ക്, ആരാധനക്കായി നാല്പ്പതുവർഷത്തിലൊരിക്കൽ വെള്ളത്തിനടിയിൽനിന്നും പുറത്തെടുക്കുന്ന ഒരു മരത്തിൽ തീർത്ത വിഗ്രഹം മാത്രമായിരിക്കാം അത്തിവരദർ.
ഒന്നാലോചിക്കുമ്പോൾ അത്തിവരദരുടെ ആവിർഭാവത്തിനുകാരണമായതെന്നു കരുതുന്ന മേൽപറഞ്ഞ കഥ വളരെ ലളിതമായി തോന്നാമെങ്കിലും അതിനു നമ്മൾ ഒരിക്കലും കണ്ടിട്ടില്ലാത്ത പഴയ കാലഘട്ടത്തിലേക്ക് നമ്മെ കൂട്ടിക്കൊണ്ടുപോകാൻ ആയെങ്കിൽ അത്തിവരദരുടെ അവിശ്വസനീയമായ ശക്തി നമുക്ക് മനസ്സിലാക്കാം.
എന്നാൽതന്നെ മുൻകാലത്തെ മതാചാര്യന്മാരുടെ കൃതികൾ നോക്കുകയാണെങ്കിൽ അന്നത്തെ രാഷ്ട്രീയ സാഹചര്യം കണക്കിലെടുത്ത് വിഗ്രഹം വെള്ളത്തിനടിയിൽ സൂക്ഷിച്ചിരിക്കാമെന്ന വിശ്വാസം സാധൂകരിക്കുന്ന യാതൊരു കാര്യവും ലഭ്യവുമല്ല.
വിഗ്രഹത്തിനു കേടുപാടുകൾ സംഭവിച്ചിരിക്കാമെന്നും അതുകൊണ്ടുതന്നെ കേടായവിഗ്രഹത്തെ ആരാധിക്കുന്നതിനുപകരം അത് വെള്ളത്തിൽ താഴ്ത്തിയതാണ് എന്നും ഒരു സിദ്ധാന്തമുണ്ട്.
അത്താലിദ് രാജവംശം ഇംഗ്ലീഷ് വിലാസം https://ml.wikipedia.org/wiki/Attalid_dynasty
ബി.സി. മൂന്നും രണ്ടും ശതകങ്ങളിൽ മൈസിയായിലെ ഗ്രീക് നഗരമായ പെർഗമം ആസ്ഥാനമാക്കി ഭരണം നടത്തിയിരുന്ന രാജവംശമാണ് അത്താലിദ് രാജവംശം .
പെർഗമം അക്കാലത്ത് ഗ്രീക് സംസ്കാരത്തിന്റെ സിരാകേന്ദ്രമായിരുന്നു.
ഫിലറ്റൈറസ് (ബി.സി. 343 - 263) ആയിരുന്നു ഈ വംശസ്ഥാപകൻ.
അദ്ദേഹം ബി.സി. 302 വരെ ആന്റിഗോണസ്സിനുവേണ്ടി ഫ്രിജിയയിൽ സേവനം ചെയ്തു (ബി.സി. 382 - 301) .
തുടർന്ന് സേവനം ലിസി മാക്കസിന്റെ (ബി.സി. 355 - 281) കീഴിലായി.
ഈ കാലഘട്ടത്തിൽ പെർഗമവും വമ്പിച്ച സ്വത്തും ഫിലറേറ്റസിനധീനമായി.
ബി.സി. 282-ൽ ഇദ്ദേഹം സെല്യൂക്കസ് I-ന്റെ ഭാഗം ചേർന്ന് കൂടുതൽ പ്രദേശങ്ങളിൽ ആധിപത്യം ഉറപ്പിച്ചു.
അങ്ങനെ ഫിലറ്റൈറസ് പെർഗമവും സമീപപ്രദേശങ്ങളും സെല്യൂസിദ് രാജാക്കന്മാരുടെ ആശീർവാദത്തോടെ ഭരിക്കാൻ തുടങ്ങി.
left യൂമെനസ് I -ന്റെ കാലത്തെ നാണയത്തിൽ ഒരു വശത്ത് ഫിലറ്റൈറസിന്റെ ചിത്രവും, മറുവശത്ത് ഗ്രീക്ക് ദേവതയായ അഥീനയുടെ ചിത്രവും ആലേഖനം ചെയ്തിരിക്കുന്നു ചരിത്രം
ബി.സി. 280-ൽ സെല്യൂക്കസ് I നിര്യാതനായതോടെ ഫിലറ്റൈറസ് സാമ്രാജ്യവിസ്തൃതി വർധിപ്പിക്കാൻ ശ്രമിച്ചു.
ഫിലറേറ്റസിന്റെ പിൻഗാമിയായ യൂമെനസ് I-ാമനായിരുന്നു അടുത്ത അത്താലിദ് രാജാവ്.
ബി.സി. 263-ൽ മാതുലനായിരുന്ന ഫിലറേറ്റസിനെ തുടർന്ന് യൂമെനസ് പെർഗമം രാജാവായി.
സാർഡിസിനടുത്തുവച്ച് അന്റിയോക്കസ് സോട്ടറെ (ബി.സി 324 - 262) തോല്പിച്ചതാണ് അദ്ദേഹത്തിന്റെ ഏക നേട്ടം.
തത്ഫലമായി തലസ്ഥാനത്തിനു ചുറ്റുമുള്ള ചില സ്ഥലങ്ങൾകൂടി അദ്ദേഹത്തിനു ലഭിച്ചു.
അടുത്ത അത്താലിദ് രാജാവ് അത്താലസ് I-ാമൻ (ബി.സി. 269-197) ആയിരുന്നു.
അദ്ദേഹം മാതുലനായ യൂമെനസ് I-ാമനു ശേഷം ബി.സി. 235-ൽ പെർഗമം രാജാവായി.
ഏഷ്യാമൈനറിന്റെ മധ്യഭാഗത്ത് കുടിയേറിപ്പാർത്തിരുന്ന ഗലേഷ്യൻമാരെ അദ്ദേഹം തോൽപ്പിച്ചു.
ഈ വിജയത്തിന്റെ സ്മാരകമായി രാജാവെന്ന പദവി അദ്ദേഹം സ്വീകരിച്ചു.
മൂന്നു യുദ്ധങ്ങൾ മൂലം അന്റിയോക്കസ് ഹൈറാക്ളിസിനെ (ബി.സി. 263-226) അത്താലസ് തോല്പിച്ചു.
ഏഷ്യാമൈനറിലെ സെല്യൂസിദ് സാമ്രാജ്യത്തിന്റെ സിംഹഭാഗവും പെർഗമത്തോടു കൂട്ടിച്ചേർത്തു.
ബി.സി 197 വരെ അദ്ദേഹം രാജ്യം ഭരിച്ചു.
അത്താലസ് I-ന്റെ പുത്രനായ യൂമെനസ് II-ാമൻ ബി.സി. 197-ൽ അത്താലിദ് രാജാവായി.
റോമാക്കാർ സിറിയയിലെ അന്റിയോക്കസിനെ മഗ്നീഷ്യായുദ്ധത്തിൽ (ബി.സി. 190) തോല്പിച്ചു.
ഇത് യൂമെനസിന്റെ സഹായത്തോടെയായിരുന്നു.
അദ്ദേഹം പെർഗമം നഗരത്തെ മനോഹരമാക്കുന്നതിൽ മുൻകൈയെടുത്തു.
കലാകാരന്മാരെ അദ്ദേഹം പ്രോത്സാഹിപ്പിച്ചു.
പെർഗമത്തിലെ 'വിമർശനസാഹിത്യപിതാവായ' മാലസി ലെക്രേറ്റ്സ് അവരിലൊരാളായിരുന്നു.
യൂമെനസ് സ്ഥാപിച്ച ഗ്രന്ഥശാലയാണ് അദ്ദേഹത്തിന്റെ ശാശ്വതമായ നേട്ടം.
അത്താലസ് I-ന്റെ രണ്ടാമത്തെ പുത്രനായിരുന്നു അത്താലസ് II-ാമൻ (ബി.സി. 220-138).
ബി.സി. 160 മുതൽ 138 വരെ അദ്ദേഹം അത്താലിദ് സാമ്രാജ്യം ഭരിച്ചു.
ഗലേഷ്യ (ബി.സി. 189), ഗ്രീസ് (ബി.സി. 171) എന്നീ ആക്രമണങ്ങളിൽ അദ്ദേഹം പെർഗമം സൈന്യത്തെ നയിച്ചു.
അദ്ദേഹവും റോമാക്കാരുമായി സൌഹാർദത്തിലായിരുന്നു വർത്തിച്ചത്.
അത്താലിദ് വംശത്തിലെ അവസാനത്തെ രാജാവായ അത്താലസ് III-ാമൻ യൂമെനസ് II-ാമന്റെ പുത്രനായിരുന്നു.
ബി.സി. 138 മുതൽ 133 വരെ അദ്ദേഹം അത്താലിദ് സാമ്രാജ്യം ഭരിച്ചു.
അദ്ദേഹത്തിന്റെ നിര്യാണത്തെത്തുടർന്ന് ബി.സി.133 -ൽ അത്താലിദ് രാജ്യം റോമാസാമ്രാജ്യത്തിൽ ലയിച്ചു; അതോടൊപ്പം അത്താലിദ് വംശവും അവസാനിച്ചു.
അത്താലിദ് രാജവംശം ഫിലറ്റൈറസ് ( 282 ബി.സി. – 263 ബി.സി. ) യൂമെനസ് I ( 263 ബി.സി. – 241 ബി.സി. ) അത്താലസ് I സോട്ടർ ( 241 ബി.സി. – 197 ബി.സി. ) യൂമെനസ് II ( 197 ബി.സി. – 159 ബി.സി. ) അത്താലസ് II ഫിലാഡെൽഫസ് ( 160 ബി.സി. – 138 ബി.സി. ) അത്താലസ് III ( 138 ബി.സി. – 133 ബി.സി. ) യൂമെനസ് III അരിസ്റ്റോണിക്കസ് (രാജ്യാവകാശമുന്നയിച്ചയാൾ, 133 ബി.സി. – 129 ബി.സി. ) Genealogy അത്താലസ് ബോഅ ഫിലറ്റൈറസ് യൂമെനസ് സറ്റൈറ അത്താലസ് യൂമെനസ് I ഫിലറ്റൈറസ് (?) അത്താലസ് ആന്റിയോക്കിസ് യൂമെനസ്(?) അത്താലസ് I അപ്പോളോണിസ് സ്ട്രാറ്റോണിസ് യൂമെനസ് II (?) അത്താലസ് II ഫിലറ്റൈറസ് അതീനിയസ് അത്താലസ് III യൂമെനസ് III അവലംബം Hansen, Esther V. (1971).
The Attalids of Pergamon .
Ithaca, New York: Cornell University Press; London: Cornell University Press Ltd. ISBN 0-8014-0615-3 .
Kosmetatou, Elizabeth (2003) "The Attalids of Pergamon," in Andrew Erskine, ed.
, A Companion to the Hellenistic World .
Oxford: Blackwell: pp. 159–174.
ISBN 1-4051-3278-7 .
text കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അത്താലിദ്_വംശം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അത്തീകാനെഫ്രിയ ഇംഗ്ലീഷ് വിലാസം https://ml.wikipedia.org/wiki/Siboglinidae
പൊഗോണോഫോറ അകശേരുകിഫൈലത്തിലെ ഒരു ഗോത്രമാണ് അത്തീകാനെഫ്രിയ .
ഇതിലുൾപ്പെടുന്ന അംഗങ്ങൾ കടൽ ജീവികളാണ്.
സ്വതന്ത്രജീവികളാണെങ്കിലും ദഹനേന്ദ്രിയം കാണാറില്ല എന്നത് പൊഗൊണോഫോറുകളുടെ ഒരു സവിശേഷതയാണ്.
മുൻദേഹദരം (cephalic lacuna) സഞ്ചി രൂപത്തിലുള്ളതാണ്.
അതിന്റെ ബാഹ്യരന്ധ്രങ്ങൾ ദേഹപാർശ്വങ്ങളിൽ വെവ്വേറെ സ്ഥിതി ചെയ്യുന്നു.
പ്രോട്ടോസോം (protosome), മീസോസോം (mesosome), മെറ്റാസോം (metasome) എന്നീ മൂന്നു ദേഹഖണ്ഡങ്ങൾ തമ്മിലുള്ള വിഭജനം സുവ്യക്തമാണ്.
ശീർഷപാളിയിൽനിന്നു വളരുന്ന ഗ്രാഹികൾ തികച്ചും സ്വതന്ത്രങ്ങളാണ്.
ഇവയിൽ രക്തപരിവഹനക്ഷമതയില്ലാത്ത ഒരു ഹൃദയസഞ്ചിയുമുണ്ട്.
അത്തീക്കാനെഫ്രിയയിൽ രണ്ടു കുടുംബങ്ങളും നൂറ് ജീനസുകളും അൻപതോളം സ്പീഷീസും ഉൾപ്പെടുന്നു.
രണ്ടാമത്തെ ഗോത്രമായ തീക്കാനെഫ്രിയയെ അപേക്ഷിച്ച് അത്തീക്കാനെഫ്രിയയാണ് പ്രാഥമികം എന്നാണ് ഈ ജന്തുക്കളെക്കുറിച്ച് പഠനങ്ങൾ നടത്തിയ ഐവനോവിന്റെ അഭിപ്രായം.
മുൻദേഹദരം വെറും സഞ്ചിരൂപത്തിലാണെന്നതും ദേഹത്തെബഡ്ഡുകളുടെ (buds) വികാസം ഏറെ മുന്നോട്ടുപോയിട്ടില്ല എന്നതും ഈ വാദത്തിനു നിദാനങ്ങളാണ്.
ഒളിഗോബ്ലാക്കിഡേ, സിബോഗ്ലിനിഡെ എന്നിവയാണ് ഇതിലുൾപ്പെടുന്ന കുടുംബങ്ങൾ.
ആദ്യത്തെ കുടുംബത്തിൽപ്പെട്ടവയ്ക്ക് 6 മുതൽ 12 വരെ ഗ്രാഹികളുള്ളപ്പോൾ, രണ്ടാമത്തെതിന് ഒരു ഗ്രാഹിമാത്രമേയുള്ളു.
ഒളിഗോബ്രാക്കിയ, ബർസ്റ്റീമ എന്നീ ജീനസുകൾ ആദ്യകുടുംബത്തിനും സിബോഗ്ലിനം രണ്ടാമത്തെ കുടുംബത്തിനും ഉദാഹരണങ്ങളാണ്.
ഇന്ത്യയുടെയും, ശ്രീലങ്കയുടെയും പശ്ചിമതീരത്തുള്ള അഞ്ചു സ്പീഷീസുകളെപ്പറ്റി (സിബോഗ്ലിനോയ്ഡസ് ഡൈബ്രാക്കിയ, സിബോഗ്ലിനം സിലോണിക്കം, സിബോഗ്ലിനം സൈലോണെ, സിപ്ലൊബ്രാക്കിയ സൌത്തുവാർഡെ, ലാമല്ലസാബല്ല മൈന്യൂട്ട) പ്രൊഫ. ഐവനോവ് വിവരിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അത്തീകാനെഫ്രിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
INS ഖുക്രി (എഫ് 149)
ഇന്ത്യൻ നാവികസേനയുടെ ടൈപ്പ് 14 ( ബ്ലാക്ക്  വുഡ് ക്ലാസ്) ഫ്രിഗേറ്റായിരുന്നു ഐഎൻഎസ് ഖുക്രി .
1971 ഡിസംബർ 9 ന് ഇന്ത്യ-പാകിസ്ഥാൻ യുദ്ധത്തിൽ പാകിസ്ഥാൻ നേവി  ഡാഫ്നെ ക്ലാസ് അന്തർവാഹിനിയായ ഹങ്കോർ അവളെ ഇന്ത്യയിലെ ഗുജറാത്തിലെ ദിയു തീരത്ത് മുക്കി.
രണ്ടാം ലോകമഹായുദ്ധത്തിനു ശേഷം ഒരു അന്തർവാഹിനി മുക്കിയ ആദ്യ യുദ്ധക്കപ്പലാണിത്.
സ്വാതന്ത്ര്യാനന്തര ഇന്ത്യൻ നാവികസേനയുടെ യുദ്ധത്തിൽ നഷ്ടപ്പെട്ട ഒരേയൊരു യുദ്ധക്കപ്പലാണിത്.
ഇന്ത്യൻ നാവികസേനയുടെ ചരിത്രത്തിൽ യുദ്ധത്തിൽ നഷ്ടപ്പെട്ട ഒരേയൊരു കപ്പലാണ് ഖുക്രി .
കപ്പലുമായി ഇറങ്ങിയ  ക്യാപ്റ്റൻ മഹേന്ദ്ര നാഥ് മുള്ള അപകടത്തിൽ പെട്ടു മരിച്ചു പോയി.
അദ്ദേഹത്തിന് മരണാനന്തരം ഇന്ത്യയുടെ ഏറ്റവും ഉയർന്ന രണ്ടാമത്തെ സൈനിക ബഹുമതിയായ മഹാവീർ ചക്ര നൽകി ആദരിച്ചു.
ദിയുവിൽ ഖുക്രിയിലെ നാവികർക്ക് ഒരു സ്മാരകമുണ്ട്.
കടലിനഭിമുഖമായ ഒരു കുന്നിൻ മുകളിൽ സ്ഥാപിച്ചിരിക്കുന്ന ഒരു ഗ്ലാസ് ഹൗസിൽ പൊതിഞ്ഞ ഖുക്രിയുടെ സ്കെയിൽ മാതൃകയാണ് സ്മാരകത്തിലുള്ളത്.
ഫ്ലാഗ് ഓഫീസർ കമാൻഡിംഗ്-ഇൻ-ചീഫായി വൈസ് അഡ്മിറൽ മധ്വേന്ദ്ര സിംഗ് സ്മാരകം ഉദ്ഘാടനം ചെയ്തു.
1960-ൽ ഇന്തോനേഷ്യൻ നാവികസേനയുമായുള്ള യുദ്ധ അഭ്യാസ പ്രകടന സമയത്ത് INS ഖുക്രി ദിയുവിലെ ഐഎൻഎസ് ഖുക്രി സ്മാരകത്തിൽ ഖുക്രിയിന്റെ മാതൃക ഐഎൻഎസ് ഖുക്രി സ്മാരകം, ദിയു റഫറൻസുകൾ ബാഹ്യ ലിങ്കുകൾ സംഭവത്തെക്കുറിച്ച് ഭാരത് രക്ഷകിന്റെ ലേഖനം അവലംബം ↑ ↑ ↑ Archived 13 March 2012 at the Wayback Machine .
1 2 Two-day ceremony at Navy’s Diu memorial Archived 25 April 2013 at the Wayback Machine .
↑ ↑ [1] Archived 13 March 2012 at the Wayback Machine .
IEEE 802 ഇംഗ്ലീഷ് വിലാസം https://ml.wikipedia.org/wiki/IEEE_802
IEEE 802 എന്നത് IEEE ( ഇൻസ്റ്റിറ്റ്യൂട്ട് ഓഫ് ഇലക്ട്രിക്കൽ ആൻഡ് ഇലക്ടോണിക്സ് എൻജിനീയേഴ്‌സ്) കുടുംബത്തിലെ ഒരു സ്റ്റാൻഡേർഡ് ആണ്.
ഇത് പ്രധാനമായും ലോക്കൽ ഏരിയ നെറ്റ് വർക്കുകളെയും മെട്രോപൊളിറ്റൻ ഏരിയ നെറ്റ്വർക്കുകളേയും ആണ് വിവരിക്കുന്നത്.
കുറച്ചു കൂടി വ്യക്തമായി പറഞ്ഞാൽ IEEE 802 എന്നത് വ്യത്യസ്തമായ അല്ലെങ്കിൽ പല വലിപ്പത്തിലുള്ള ഡാറ്റ പാക്കറ്റുകളെ പറ്റി മാത്രം പറയുന്നു.
സെൽ അടിസ്ഥാനമായ നെറ്റ്വർക്കുകളിലേക്ക് ഡാറ്റാ ചെറിയ കൃത്യമായ വലിപ്പത്തിലുള്ള ‘സെൽ’ എന്നു വിളിക്കുന്ന യൂണിറ്റുകളായിട്ടാണ് കൈമാറ്റം ചെയ്യപ്പെടുന്നത്.
പക്ഷേ ഐസോക്രോണസ് നെറ്റ്വർക്കുകളിൽ ഡാറ്റാ കൃത്യമായ ഒക്റ്റെറ്റുകളുടെ ഒരു ഒഴുക്കാണ്.
ഈ ഒഴുക്ക് പ്രത്യേക സമയ പരിധികളിൽ ആണ്.
ഇത് IEEE 802 സ്റ്റാർഡേർഡിന്റെ പരിധിക്ക് പുറത്താണ്.
802 എന്ന നമ്പർ വെറും അടുത്ത ഒരു ലഭ്യമായ നമ്പർ മാത്രമായിരുന്നു.
അതിനെ പ്രത്യേകിച്ച് വേറെ മാനദണ്ഡങ്ങൾ ഒന്നും ഇല്ല.
ചിലർ ഇതിനെ IEEE 802 ന്റെ ആദ്യ സമ്മേളനം നടന്ന സമയവുമായി ചേർത്തു പറയാറുണ്ട്- ഫെബ്രുവരി 1980.
IEEE 802 പ്രദിപാധിക്കുന്ന പ്രോട്ടോക്കോളുകളും സർവീസുകളും OSI നെറ്റ്വർക്കിങ് മാതൃകയുടെ താഴത്തെ രണ്ട് പാളികളെ        കുറിച്ചുള്ളതാണ് (ഡാറ്റാ ലിങ്ക് പാളിയും ഭൗതിക പാളിയും).
ചുരുക്കി പറഞ്ഞാൽ IEEE 802 OSI ഡാറ്റാ ലിങ്ക് പാളിയെ ലോജിക്കൽ ലിങ്ക് കൺ‌ട്രോൾ എന്നും മീഡിയ ആക്സസ്സ് കൺ‌ട്രോൾ എന്നും രണ്ടൂ പാളികളായി തരം തിരിക്കുന്നു.
ഈ പറയുന്ന പാളികൾ താഴെ പറയുന്നതു പോലെ തിരിക്കാം.
ഡാറ്റാ ലിങ്ക് പാളി ലോജിക്കല് ലിങ്ക് കൺ‌ട്രോൾ മീഡിയ ആക്സസ്സ് കൺ‌ട്രോൾ ഭൗതിക പാളി
IEEE 802 കുടുംബത്തിലെ എല്ലാ സ്റ്റാൻഡേർഡുകളേയും സംരക്ഷിക്കുന്നത് LAN/MAN സ്റ്റാൻഡേർഡ് കമ്മിറ്റിയാണ്.
(LMSC).
ഇതിൽ വ്യാപകമായി ഉപയോഗിക്കുന്നത് ഇതർനെറ്റ് കുടുംബത്തിലാണ്.
കൂടാതെ ടൊക്കൺ റിംഗ് , ബ്രിഡ്ജിംഗ് , വെർച്വൽ ലാൻഎന്നിവ സ്വതന്ത്രമായ കൂട്ടങ്ങളാണ്.
IEEE 802 ന്റെ പ്രവർത്തിക്കുന്ന കൂട്ടങ്ങൽ താഴെ പറയുന്നവയാണ്.
IEEE 802.1 Higher layer LAN protocols 802.1D – Spanning Tree Protocol 802.1Q – Virtual Local Area Networks ( VLAN ) 802.1aq - Shortest Path Bridging (SPB) IEEE 802.2 Logical link control IEEE 802.3 Ethernet IEEE 802.4 Token bus (disbanded) IEEE 802.5 Token Ring IEEE 802.6 Metropolitan Area Networks (disbanded) IEEE 802.7 Broadband LAN using Coaxial Cable (disbanded) IEEE 802.8 Fiber Optic TAG (disbanded) IEEE 802.9 Integrated Services LAN (disbanded) IEEE 802.10 Interoperable LAN Security (disbanded) IEEE 802.11 Wireless LAN (Wi-Fi certification) IEEE 802.12 demand priority IEEE 802.13 (not used) IEEE 802.14 Cable modems (disbanded) IEEE 802.15 Wireless PAN IEEE 802.15.1 (Bluetooth certification) IEEE 802.15.4 (ZigBee certification) IEEE 802.16 Broadband Wireless Access (WiMAX certification) IEEE 802.16e (Mobile) Broadband Wireless Access IEEE 802.17 Resilient packet ring IEEE 802.18 Radio Regulatory TAG IEEE 802.19 Coexistence TAG IEEE 802.20 Mobile Broadband Wireless Access IEEE 802.21 Media Independent Handoff IEEE 802.22 Wireless Regional Area Network അവലംബം IEEE Std 802-1990: IEEE Standards for Local and Metropolitan Networks: Overview and Architecture New York:1990 ഇതര ലിങ്കുകൾ 802 Committee website സിഗ്‌ബി
അർക്കാ ഒഎസ് ഇംഗ്ലീഷ് വിലാസം https://ml.wikipedia.org/wiki/ArcaOS
ഐ.ബി.എം. അവസാനമായി പുറത്തിറക്കിയതിനെ അടിസ്ഥാനമാക്കി ഒ‌എസ് / 2 ൽ നിന്ന് ഉരുത്തിരിഞ്ഞ എൽ‌എൽ‌സി ആർക്ക നോയി വികസിപ്പിച്ചതും വിപണനം ചെയ്യുന്നതുമായ ഒരു ഓപ്പറേറ്റിംഗ് സിസ്റ്റമാണ് ആർക്കാ ഒഎസ് .
യുഇഎഫ്ഐ, ജിപിടി പിന്തുണ എന്നിവയുൾപ്പെടെ കൂടുതൽ ആധുനിക കമ്പ്യൂട്ടിംഗ് പ്ലാറ്റ്‌ഫോമുകൾക്കായി വിശാലമായ അനുയോജ്യത ചേർക്കുന്നതിനുള്ള പ്രഖ്യാപിത ലക്ഷ്യത്തോടെ വികസനം തുടരുന്നു.
ഇതിന് പരിമിതമായ പിഎഇ(PAE) പിന്തുണയുണ്ട് (4 ജിബിയിൽ കൂടുതലുള്ള റാം ഒരു റാം ഡിസ്കായി ഉപയോഗിക്കുന്നു ) കൂടാതെ അതിന്റെ എസ്എംപി(SMP) കേർണൽ ഉപയോഗിച്ച് 64 ഫിസിക്കൽ സിപിയുകളെയോ യഥാർത്ഥ സിപിയു കോറുകളെയോ പിന്തുണയ്ക്കുന്നു (ഹൈപ്പർ-ത്രെഡിംഗ് ശുപാർശ ചെയ്യുന്നില്ല ).
X86 പ്രോസസർ ആർക്കിടെക്ചറിൽ (യഥാർത്ഥത്തിലുള്ളത് അല്ലെങ്കിൽ വെർച്വലൈസ്ഡ്) പ്രവർത്തിക്കുന്ന 32-ബിറ്റ് ഓപ്പറേറ്റിംഗ് സിസ്റ്റമാണ് ആർക്കാ ഒഎസ്.
ഐ‌ബി‌എമ്മിന്റെ ഒ‌എസ് / 2 വാർ‌പ്പ് 4.52 (മെർലിൻ കൺ‌വീനിയൻസ് പാക്ക് 2 അല്ലെങ്കിൽ എം‌സി‌പി 2 എന്നും അറിയപ്പെടുന്നു) അടിസ്ഥാനമാക്കിയുള്ളതാണ് ആർക്കാ ഒഎസ്.
എസിപിഐസിഎ(ACPICA) 20200110 ന് അനുസൃതമായിട്ടുള്ള എസിപിഐ(ACPI) 6.3 ആണ് ആർക്കാ ഒഎസ് 5.0.4.
ആർക്കാഒസി(ArcaOC) 5.0.5 2020 ൽ പുറത്തിറങ്ങി.
അനുയോജ്യത ഹാർഡ്‌വെയർ
പരമ്പരാഗത ബയോസിന്റെ ലഭ്യതയുള്ള പോർട്ടബിളുകൾ, ഡെസ്ക്ടോപ്പുകൾ, സെർവറുകൾ എന്നിവയുൾപ്പെടെയുള്ള x86 അധിഷ്ഠിത പേഴ്സണൽ കമ്പ്യൂട്ടറുകളുമായി അർക്ക ഒഎസ് പൊരുത്തപ്പെടുന്നു അല്ലെങ്കിൽ യുഇഎഫ്ഐ അധിഷ്ഠിത സിസ്റ്റങ്ങളുടെ കാര്യത്തിൽ, ഒരു പൂർണ്ണ സി‌എസ്‌എം ഉൾപ്പെടുത്തിയിട്ടുണ്ട്.
നിരവധി നെറ്റ്‌വർക്ക് അഡാപ്റ്ററുകൾക്കായുള്ള ഉപകരണ ഡ്രൈവറുകൾ അർക്ക ഒഎസ്സിൽ ഉൾപ്പെടുന്നു, ഒന്നുകിൽ ഫ്രീബിഎസ്ഡി ഡ്രൈവർ കോഡ്, പഴയ ഐബിഎം, മൂന്നാം കക്ഷി വിതരണം ചെയ്യുന്ന ഡ്രൈവറുകൾ, അല്ലെങ്കിൽ ജെൻ‌മാക് ഡ്രൈവറുകൾ എന്നിവ ഉപയോഗിക്കുന്ന ആർക്ക നോവയുടെ മൾട്ടിമാക് സാങ്കേതികവിദ്യ ഉപയോഗിക്കുന്നു.
തിരഞ്ഞെടുത്ത ചിപ്‌സെറ്റുകൾക്കുള്ള മൾട്ടിമാക് പിന്തുണ ആസൂത്രണം ചെയ്‌തിട്ടുണ്ടെങ്കിലും വയർലെസ് നെറ്റ്‌വർക്കിംഗിനുള്ള പിന്തുണ കുറച്ച് പരിമിതമാണ്.
അവലംബം ↑ ↑ ↑ ↑ ArcaOS Website ↑ Blue Lion Announcement at Warpstock 2015 ↑ ACPICA: ACPI Component Architecture ↑ ↑ Arca Noae wiki: MultiMac NIC Drivers
അർഗുൻ നദി
വടക്കൻ കോക്കസസ് , ജോർജിയ , ചെചെൻ റിപ്പബ്ലിക്  എന്നിവയിലൂടെ ഒഴുകുന്ന നദിയാണ് അർഗുൺ നദി - Argun River ( Russian : Аргу́н, Chechen : Orga, Georgian : არღუნი - arghuni )
സൺഷ നദിയുടെ പോഷക നദിയായ അർഗുൺ നദി, ടെറക് നദിയുടെ നദീതട പ്രദേശത്താണ് കിടക്കുന്നത്.
ജോർജിയയിലെ കോക്കസസ് പർവ്വതത്തിന്റെ വടക്കൻ ചരിവുകളിൽ ഈ നദിയുടെ ഉറവിടങ്ങളുണ്ട്.
പടിഞ്ഞാറൻ ചെച്‌നിയയിൽ ഇറ്റും-കാലിൻസ്‌കി, ഷാറ്റോയ്‌സ്‌കി ജില്ലകളിലൂടെയാണ് അർഗുൻ ഒഴുകുന്നുണ്ട്.
ചെചനിയക്കാർ സ്വയം സ്ഥാപിച്ച ആദ്യത്തെ സ്ഥലവും പരമ്പരാഗത ശൈലിയിൽ നിർമ്മിച്ച മുൻ ഗ്രാമങ്ങളുടെ അവശിഷ്ടങ്ങളും ഇപ്പോഴും ഈ പ്രദേശങ്ങളിൽ കാണാനാവും.
ഷാലിൻസ്‌കി, ഗ്രോസ്‌നെൻസ്‌കി ജില്ലകൾ  തമ്മിലുള്ള സ്വാഭാവിക അതിർത്തിയായി അർഗുൻ നദി പ്രവർത്തിക്കുന്നു.
1858ൽ റഷ്യക്കാർ അതിന്റെ താഴ്‌വര പിടിച്ചടക്കിയത് മുരിദ് യുദ്ധത്തിന്റെ അവസാന ഘട്ടത്തിലെ ഒരു പ്രധാന സംഭവമായിരുന്നു.
ഒന്നും രണ്ടും ചെചെൻ യുദ്ധങ്ങൾക്ക് മുമ്പ് നദിക്ക് ചുറ്റുമുള്ള പ്രദേശത്ത് നിരവധി ഫാമുകളും വീടുകളും ഉണ്ടായിരുന്നു.
അർഗുൻ പട്ടണത്തിന് നദിയുടെ പേരാണ് നൽകിയിരിക്കുന്നത്.
2008 സെപ്റ്റംബർ 7 ന് ചെച്‌നിയയുടെ വടക്കൻ, തെക്കൻ പ്രദേശങ്ങളെ ബന്ധിപ്പിക്കുന്ന അർഗുൻ നദിയുടെ കുറുകെയുള്ള ഒരേയൊരു പാലം തകർന്നു.
ഡ്രൈവർമാർ പരിക്കില്ലാതെ രക്ഷപ്പെട്ടു.
നദിയുടെ നീളം 148 കിലോമീറ്ററും തടത്തിന്റെ വിസ്തീർണ്ണം 3390 കിലോമീറ്ററും ശരാശരി ചരിവ് കിലോമീറ്ററിൽ 17 .63 മീറ്ററുമാണ്‌.
ചെച്‌നിയയിലെ ദുബ- യർട്ടിലെ അർഗുൻ നദി
അർക്കാദിജ ഇംഗ്ലീഷ് വിലാസം https://ml.wikipedia.org/wiki/Arkadija
സ്വവർഗപ്രണയി , സ്വവർഗപ്രണയിനി എന്നിവരുടെ മനുഷ്യാവകാശവും സെർബിയൻ സംസ്കാരവും പ്രമാണീകരിക്കുന്ന ആദ്യത്തെ ഗ്രൂപ്പാണ് അർക്കാഡിജ .
ഇത് 1991 ജനുവരി 13 ന് സ്ഥാപിതമാകുകയും 1994-ൽ ബെൽഗ്രേഡിൽ രജിസ്റ്റർ ചെയ്യുകയും ചെയ്തു.
സ്വവർഗലൈംഗികതയെ വിവേചനവൽക്കരിക്കുന്നതിനായി മാധ്യമങ്ങളെ സ്വാധീനിക്കുകയായിരുന്നു സംഘടനയുടെ അടിസ്ഥാന പ്രവർത്തനം.
കൂടാതെ, പൊതു സംസ്ഥാന സ്ഥാപനങ്ങളിലെ സ്വവർഗാനുരാഗികൾക്കും സ്വവർഗപ്രണയിനിമാർക്കും എതിരായ എല്ലാത്തരം വിവേചനങ്ങളും ഇല്ലാതാക്കുന്നതിൽ അംഗങ്ങളുടെ പ്രവർത്തനങ്ങൾ ശ്രദ്ധ കേന്ദ്രീകരിച്ചു.
1990 ഒക്ടോബറിൽ സെർബിയയിൽ നിന്നുള്ള എൽജിബിടി പ്രവർത്തകരുമായി സംഘാടകർ ലുബ്ലിയാനയിൽ നിന്നുള്ള ഗേ-ലെസ്ബിയൻ പിങ്ക് ക്ലബ് സംരംഭത്തിൽ നിന്ന് പ്രചോദനം ഉൾക്കൊണ്ടിരുന്നു.
മോസ്കോ ഹോട്ടലിൽ വെച്ച്, ലെപ മ്ലാഡ്‌ജെനോവിക് , ഡെജാൻ നെബ്രിജിക് , ബോറിസ് ലൈലർ, മറ്റ് പ്രശസ്ത പ്രവർത്തകർ എന്നിവരുമായിട്ടായിരുന്നു ആദ്യ കൂടിക്കാഴ്ച നടത്തിയത്.
ഒരു പേര് തിരഞ്ഞെടുക്കുമ്പോൾ, ബോറിസ് ലിലേര "സ്നേഹത്തിന്റെയും സ്വാതന്ത്ര്യത്തിന്റെയും നാട്", എന്നർത്ഥത്തിൽ അർക്കാദിജയെ നിർദ്ദേശിച്ചു.
അതൊരു പ്രിയപ്പെട്ട നിർദ്ദേശമായിരുന്നു.
ഫ്രാൻസിൽ, ഇരുപതാം നൂറ്റാണ്ടിൽ, അതേ പേരിൽ ഒരു എൽജിബിടി മാസിക പ്രസിദ്ധീകരിച്ചിരുന്നു.
ഇത് പേര് തിരഞ്ഞെടുക്കുന്നതിനുള്ള മറ്റൊരു കാരണവുമായിരുന്നു.
ഇതിന് സ്ഥാപനമോ സാമ്പത്തികമോ ഇല്ലാത്തതിനാൽ, പ്രധാനമായും സ്വതന്ത്രമാധ്യമങ്ങളായ B92, Republika, Vreme, Radio Pančevo, അതുപോലെ ഡെജാൻ നെബ്രിജിക് സ്ഥാപിച്ച പസഫിക് പോലുള്ള വിവിധ മാസികകളിലും വനിതാ സമാധാന പ്രസിദ്ധീകരണങ്ങളായ വിമൻ ഇൻ ബ്ലാക്ക് ഗ്രൂപ്പിലും ലെസ്ബിയൻ‌മാരുടെയും സ്വവർഗ്ഗാനുരാഗികളുടെയും അവകാശങ്ങൾ‌ക്കായി സ്വാധീനിക്കുക എന്നതാണ് ആക്ടിവിസ്റ്റുകൾ ചെയ്തുവരുന്നത്.
1991 ജൂൺ 27 ന് അർക്കാഡിജ യൂത്ത് ഹൗസിന്റെ വേദിയിൽ "അഭിമാന ദിനം" എന്ന് പരസ്യമായി അടയാളപ്പെടുത്തി.
സ്വവർഗ്ഗാനുരാഗികളെയും ലെസ്ബിയൻ ആക്ടിവിസത്തെയും സംസ്കാരത്തെയും കലയെയും കുറിച്ച് നിരവധി പ്രവർത്തകരും കലാ സൈദ്ധാന്തികരും സംസാരിച്ചു.
അടുത്ത വർഷം, ഫിലോസഫി ഫാക്കൽറ്റിയിലെ വിദ്യാർത്ഥി പ്രതിഷേധത്തിൽ ഒരു ശാഖ സംഘടിപ്പിക്കാൻ അർക്കാദിജ ശ്രമിച്ചു.
എന്നാൽ ദൈവശാസ്ത്ര വിദ്യാർത്ഥികൾ സദസ്സിനെയും പങ്കെടുക്കുന്നവരെയും ഹാളിലേക്ക് പ്രവേശിക്കുന്നത് തടഞ്ഞു.
ജൂൺ 27 മുതൽ അർക്കാഡിജ പൊതുജനങ്ങൾക്കായി സ്വീകരിച്ചിരുന്ന നിലപാടുകളും പ്രവർത്തനമേഖലകളും നിർത്തലാക്കി.
ആദ്യ രണ്ട് വർഷങ്ങളിൽ, ഗ്രൂപ്പിലെ അംഗങ്ങൾ അന്താരാഷ്ട്ര സമ്മേളനങ്ങൾ സന്ദർശിക്കുകയും പിന്തുണ തേടുകയും അർക്കാഡിജയുടെ ചട്ടം തയ്യാറാക്കുകയും ചെയ്തു.
വിവേചനവും അക്രമവും കുറയ്ക്കൽ, ഭിന്നലിംഗ സമ്മതത്തോടെയുള്ള സ്വവർഗാനുരാഗത്തിന്റെ തുല്യത, വിവേചനവൽക്കരണം, സ്വവർഗലൈംഗികതയെ ഒരു രോഗമായി കണക്കാക്കുന്നതിനുള്ള അന്ത്യം, സ്കൂളുകളിൽ ലൈംഗിക വിദ്യാഭ്യാസം ഏർപ്പെടുത്തൽ എന്നിവ ഉൾപ്പെടെയുള്ള അസോസിയേഷന്റെ ലക്ഷ്യങ്ങൾ ഈ ചട്ടം വ്യക്തമാക്കുന്നു.
സ്വവർഗലൈംഗികതയും ബൈസെക്ഷ്വാലിറ്റിയും സാധാരണ ലൈംഗിക മുൻഗണനകൾ, സമൂഹത്തിൽ പുരുഷാആധിപത്യത്തിന്റെ അവസാനം, കുടുംബ നിയമനിർമ്മാണ പരിഷ്കരണം തുടങ്ങിയവയായിരുന്നു പ്രധാന്യമായും ലക്ഷ്യമിട്ടിരുന്നത്.
യുദ്ധവിരുദ്ധ പ്രവർത്തനം
ഈ കാലയളവിൽ, യുഗോസ്ലാവിയയിൽ യുദ്ധം പൊട്ടിപ്പുറപ്പെട്ടു.
ഗ്രൂപ്പിലെ അംഗങ്ങൾ യുദ്ധവിരുദ്ധ ആക്ടിവിസത്തിൽ ഏർപ്പെടുകയും ഇത് സ്വവർഗ്ഗാനുരാഗാവകാശങ്ങളെക്കുറിച്ചുള്ള വികസനവും കൂടുതൽ ആസൂത്രണവും മന്ദഗതിയിലാക്കി.
അർക്കാഡിജയ്ക്ക് ദേശീയ സംഭവവിവരണമുണ്ടാകരുതെന്നും പക്ഷഭേദം കാണിക്കാത്ത എല്ലാ ഗ്രൂപ്പുകളുടെയും മനുഷ്യാവകാശങ്ങൾ പ്രോത്സാഹിപ്പിക്കണമെന്നും തീരുമാനമെടുത്തു.
ആരംഭിച്ച് നാല് വർഷത്തിന് ശേഷം 1994-ൽ സെന്റർ ഫോർ വിമൻസ് സ്റ്റഡീസ് സംഘടനയുടെ ഇരിപ്പിടമായി തിരഞ്ഞെടുക്കപ്പെട്ടു.
1995-ൽ ഗ്രൂപ്പിൽ സജീവമായി പങ്കെടുക്കുന്നവരുടെ എണ്ണം വർദ്ധിച്ചു.
വനിതാ പ്രസ്ഥാനത്തിന്റെ പ്രതിനിധികൾ അർക്കാഡിജയിൽ നിന്ന് സ്വതന്ത്രരാകാൻ തീരുമാനിച്ചു.
അവർ സ്വയം സംഘടിതരായി.
ലിൽജാന സിവ്കോവിക്കും ജെലീന ലാബ്രിസും ലാബ്രിസ് എന്ന പേരിൽ ഒരു പുതിയ സംഘടന ആരംഭിച്ചു.
അത് 2000-ൽ രജിസ്റ്റർ ചെയ്തു.